แบงก์เสนอเงินฝากดอกสูง สินเชื่อดอกต่ำ ในงาน “โพสต์ทูเดย์ อินเวสต์เมนต์เอ็กซ์โป 2010”
นครหลวงไทยเอาใจออกสินเชื่อบ้านดอกเบี้ยต่ำคงที่ 2 ปี&nbsp;ไทยพาณิชย์ส่งเงินฝาก 9 นำโชค ในงาน &#8220;โพสต์ทูเดย์ อินเวสต์เมนต์เอ็กซ์โป 2010&#8221;
4 ก.พ. 2553

นครหลวงไทยเอาใจออกสินเชื่อบ้านดอกเบี้ยต่ำคงที่ 2 ปี ไทยพาณิชย์ส่งเงินฝาก 9 นำโชค ในงาน “โพสต์ทูเดย์ อินเวสต์เมนต์เอ็กซ์โป 2010”




นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย จำกัด เปิดเผยว่า ภายในงานโพสต์ทูเดย์ อินเวสต์เมนต์เอ็กซ์โป 2010 ธนาคารได้นำ  “สินเชื่อบ้านธนาคารนครหลวงไทย” (SCIB Home Loan) เสนอแก่ลูกค้ารายย่อยที่ต้องการซื้อที่อยู่อาศัยสำหรับบ้านใหม่ ในโครงการที่ธนาคารร่วมสนับสนุน รวมถึงโครงการที่พัฒนาโดยบริษัทที่จดทะเบียนในตลาดหลักทรัพย์ คิดดอกเบี้ยพิเศษ 2 ทางเลือก ได้แก่ ทางเลือกที่ 1 อัตราดอกเบี้ยคงที่ 2 ปีแรก ปีที่ 1 เท่ากับ 1.75% ต่อปี ปีที่ 2 เท่ากับ 5.00% ต่อปี หลังจากนั้นคิดอัตราดอกเบี้ยลูกค้ารายใหญ่ชั้นดี (เอ็มแอลอาร์) ลบ 1% ต่อปี ตลอดอายุสัญญา
ทางเลือกที่ 2 อัตราดอกเบี้ยลอยตัว 2 ปีแรก คิดอัตราดอกเบี้ยเอ็มแอลอาร์ ลบ 3% ต่อปี หลังจากนั้นคิดอัตราดอกเบี้ยเอ็มแอลอาร์ลบ 1% ต่อปี ตลอดอายุสัญญา วงเงินกู้สูงสุดถึง 95%  ของราคาประเมิน ระยะเวลาการกู้สูงสุด 30 ปี
นอกจากนี้ สำหรับลูกค้าที่ต้องการรีไฟแนนซ์สินเชื่อบ้าน ธนาคารจะมอบส่วนลดดอกเบี้ยเพิ่มขึ้นอีก 0.25% นาน 2 ปี จากเงื่อนไขทั้งสองทางเลือก พร้อมกันนี้ธนาคารยังให้วงเงินกู้เพิ่มเติมสำหรับลูกค้าที่ต้องการกู้เพื่อซื้อประกันชีวิตที่คุ้มครองวงเงินกู้  โดยธนาคารจะมอบส่วนลดดอกเบี้ยในปีแรกลงอีก 0.25% สำหรับลูกค้าที่ซื้อประกันชีวิตที่คุ้มครองวงเงินกู้ตามเงื่อนไขอีกด้วย ทั้งนี้ผู้สนใจต้องยื่นขอสินเชื่อภายในงานและต้องดำเนินการจดจำนองกับธนาคารภายในวันที่ 31 มี.ค. 2553 เท่านั้น
“ธนาคารเชื่อว่าการออกบูธในครั้งนี้จะประสบความสำเร็จเป็นอย่างดีเช่นเดียวกับปีที่ผ่านมา เพราะนอกจากจะเป็นส่วนหนึ่งในการตอกย้ำภาพลักษณ์ของการเป็นสถาบันการเงินที่ให้บริการทางการเงินแบบครบวงจรในวงกว้างแล้วยังมีส่วนขยายฐานลูกค้ารายย่อยที่เป็นกลุ่มเป้าหมายของธนาคารได้อย่างดีอีกด้วย ทั้งนี้ คาดว่าจะมีลูกค้ามาใช้บริการทางการเงินของธนาคารที่นำเสนอพร้อมของที่ระลึกพิเศษภายในงานทั้งบริการสินเชื่อเคหะ บริการสินเชื่อส่วนบุคคล บริการบัตรเครดิต และบริการประกันชีวิต เป็นต้น คิดเป็นวงเงินไม่ต่ำกว่า 1,000 ล้านบาท” นายชัยวัฒน์ กล่าว
นายสมพงษ์ หงส์หาญณรงค์ ผู้จัดการผลิตภัณฑ์การลงทุน ธนาคารไทยพาณิชย์ กล่าวว่า ธนาคารได้นำผลิตภัณฑ์เงินฝาก 9 นำโชค ต้อนรับตรุษจีนไปร่วมงานโพสต์ทูเดย์  อินเวสต์เมนต์เอ็กซ์โป 2010 ฝากขั้นต่ำ 99,999 บาท ระยะเวลาฝาก 9 เดือน จะได้รับอั่งเปา 99 บาท ฝาก 999,999 บาท จะได้รับอั่งเปา 999 บาท พร้อมเหรียญกุ้ยฮุกรวยทรัพย์ ปลุกเสกจากวัดเล่งเน่ยยี่ เพื่อต้อนรับเทศกาลตรุษจีน    
นอกจากนี้ได้นำเสนอกองทุนลงทุนในพันธบัตรรัฐบาล อายุ 1 ปี 3 เดือน ดอกเบี้ย 1.5% และกองทุนที่ลงทุนในพันธบัตรรัฐบาลเกาหลี อายุ 6 เดือน ดอกเบี้ย 1.3%
ทั้งนี้หากลูกค้าซื้อกองทุนตั้งแต่ 1 ล้านบาทขึ้นไป จะได้รับกระเป๋ายี่ห้อคาจิโอนี่ หากลงทุนกองทุน 3 แสนบาท และ 1 แสนบาทก็จะได้รับกระเป๋ายี่ห้อโปโล 
สำหรับงาน โพสต์ทูเดย์ อินเวสต์เมนต์เอ็กซ์โป 2010 จัดขึ้นระหว่างวันที่ 5-7 กุมภาพันธ์ 2553 ณ บริเวณชั้น 1 ศูนย์การค้าเซ็นทรัลพลาซา ลาดพร้าว
ด้าน ธนาคารเอชเอสบีซี มีโปรโมชั่นที่น่าสนใจ โดยผู้ที่สมัครบัตรเครดิตเอชเอสบีซี วันนี้ - 31 มี.ค. 2553 รับแพ็กเกจห้องพักที่ Club Med พร้อมตั๋วเครื่องบินไป-กลับมัลดีฟส์สำหรับ 1 ท่าน มูลค่า 47,600 บาท เมื่อใช้จ่ายผ่านบัตรหลัก 250,000 บาท ภายใน 2 เดือน และใช้บัตรเดือนละ 5 ครั้ง ติดต่อกัน 2 เดือน หรือ รับบัตรกำนัลห้องพักสุดฮิบที่ Veranda Resort and Spa ชะอำ 1 คืน มูลค่า 6,300 บาท หรือ เลือกรับ 20,000 คะแนนสะสม เมื่อใช้จ่ายผ่านบัตรหลัก 50,000 บาท ภายใน 2 เดือน หรือ รับกระเป๋า G2000 สุดเก๋ มูลค่า 1,500 บาท เมื่อสมัครบัตรเสริมและมียอดใช้จ่าย 4,000 บาท ผ่านบัตรเสริมภายใน 1 เดือน หลังจากได้รับอนุมัติบัตร
ธนาคารกสิกรไทย เสนอโปรโมชั่นจุใจให้กับนักลงทุนในกองทุน ไล่ตั้งแต่ กองทุน K-TREASURY และ/หรือ K-MONEY (Promotion ปกติ) มียอดซื้อสุทธิ (ยอดซื้อลบยอดขาย) ตั้งแต่ 11 ม.ค. - 26 ก.พ. 53 และไม่มีการขายคืนจนถึง 31 ส.ค.53
- ทุกๆ 100,000 บาท รับ Cash Back  50 บาท สูงสุดไม่เกิน 450 บาท
- ทุกๆ 1,000,000 บาท รับ Cash Back  สูงสุด 600 บาท
** พิเศษ ลูกค้าที่เปิดบัญชีใหม่ รับ K-TREASURY &amp; K-MONEY Coaster  Keychain  1  ชิ้น
กองทุน  K-CHINA / K-GOLD (Promotion ปกติ) ยอดซื้อ กองทุน K-GOLD ทุกๆ 50,000 บาท จะได้รับหน่วยลงทุน K-GOLD เพิ่ม 100 บาท ยอดซื้อ กองทุน K-CHINA ทุกๆ 50,000 บาท จะได้รับหน่วยลงทุน K-CHINA เพิ่ม 100 บาท (นับรวมยอดซื้อระหว่างวันที่ 5 – 19 กุมภาพันธ์ 2553)
K-PLAN ลงทุนตั้งแต่ 10,000 บาทขึ้นไป  รับหูฟังบลูทูธ 1 เครื่อง (1 ท่าน/ 1 เครื่อง/กลุ่มกองทุน)
K-Tax Saving Mutual Fund (LTF/RMF) ลงทุน 50,000 – 99,999 บาท รับบัตรกำนัล TOPS มูลค่า 100 บาท ลงทุน 100,000 – 299,999 บาท รับบัตรกำนัล TOPS มูลค่า 200 บาท ลงทุน 300,000 – 499,999 บาท รับบัตรกำนัล TOPS มูลค่า 600 บาท ลงทุน 500,000 บาทขึ้นไป รับบัตรกำนัล TOPS มูลค่า 1,000 บาท
K-FIF Mutual Fund (K-GLOBE, K-GEMBOND, K-ALEN, K-MENA, K-AGRI, K-GOLD, K-OIL, K-CHINA) ลงทุนตั้งแต่ 100,000 บาทขึ้นไป รับ MP3  1 เครื่อง (1 ท่าน/ 1 เครื่อง) 
กองทุนตราสารหนี้แบบกำหนดอายุโครงการ ทุก 1 ล้านบาท รับบัตรกำนัล TOPS มูลค่า 400 บาท สูงสุดท่านละไม่เกิน 4,000 บาท 
* เปิดบัญชีใหม่ กองทุนใดๆ *   รับ Pocketbook (สิบเมืองในฝัน) 1 เล่ม 
K-WePlan Promotion ผู้ที่มาเข้ารับบริการ K-WePlan จะได้รับ Promotion ดังนี้
1. CD บันทึกรับจ่าย (Saving Memo 2553) 
2. คูปองอัตราดอกเบี้ยพิเศษ- คูปองอัตราดอกเบี้ยพิเศษเงินฝากประจำเผื่อฉุกเฉิน (ระยะเวลาฝาก 9 เดือน) รับอัตราดอกเบี้ยพิเศษบวกเพิ่ม 0.35% ต่อปี จากอัตราประกาศของธนาคาร ณ วันที่ทำรายการฝาก - คูปองอัตราดอกเบี้ยพิเศษเงินฝากประจำเพื่อผู้สูงอายุ (ระยะเวลาฝาก 30 เดือน) รับอัตราดอกเบี้ยพิเศษบวกเพิ่ม 0.45% ต่อปี จากอัตราประกาศของธนาคาร ณ วันที่ทำรายการฝาก- คูปองอัตราดอกเบี้ยพิเศษเงินฝากประจำ 12 เดือน รับอัตราดอกเบี้ยพิเศษบวกเพิ่ม 0.45% ต่อปี จากอัตราประกาศของธนาคาร ณ วันที่ทำรายการฝาก 
*หลักเกณฑ์และเงื่อนไขเป็นไปตามประกาศของธนาคาร